CELEX: 32021D1169
Language: el
Date: 2021-07-13 00:00:00
Title: Απόφαση (ΕΕ) 2021/1169 του Συμβουλίου της 13ης Ιουλίου 2021 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Národná banka Slovenska

16.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 255/1
               
            
         ΑΠΟΦΑΣΗ (ΕΕ) 2021/1169 ΤΟΥ ΣΥΜΒΟΥΛΙΟΥ
         της 13ης Ιουλίου 2021
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Národná banka Slovenska
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1 αυτού,
         Έχοντας υπόψη τη σύσταση της Ευρωπαϊκής Κεντρικής Τράπεζας, της 6ης Μαΐου 2021, προς το Συμβούλιο της Ευρωπαϊκής Ένωσης, σχετικά με τους εξωτερικούς ελεγκτές της Národná banka Slovenska (ΕΚΤ/2021/22) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Το 2017, η Národná banka Slovenska επέλεξε την εταιρεία Deloitte Audit s.r.o. ως εξωτερικούς της ελεγκτές για τα οικονομικά έτη 2017 έως 2020, με τη δυνατότητα παράτασης της θητείας τους για τα οικονομικά έτη 2021 έως 2023.
                  
               
                     (3)
                  
                  
                     Η θητεία της εταιρείας Deloitte Audit s.r.o. ως εξωτερικών ελεγκτών της Národná banka Slovenska έληξε με το πέρας του ελέγχου για το οικονομικό έτος 2020 σύμφωνα με την απόφαση (ΕΕ) 2017/1849 του Συμβουλίου (2).
                  
               
                     (4)
                  
                  
                     Η Národná banka Slovenska προτίθεται να παρατείνει τη θητεία της εταιρείας Deloitte Audit s.r.o. έως το οικονομικό έτος 2021. Η παράταση είναι δυνατή σύμφωνα με τις συμβατικές ρυθμίσεις μεταξύ της Národná banka Slovenska και της εταιρείας Deloitte Audit s.r.o..
                  
               
                     (5)
                  
                  
                     Το διοικητικό συμβούλιο της ΕΚΤ συνέστησε τον διορισμό της εταιρείας Deloitte Audit s.r.o. ως εξωτερικών ελεγκτών της Národná banka Slovenska για το οικονομικό έτος 2021.
                  
               
                     (6)
                  
                  
                     Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (3) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 16 αντικαθίσταται από το ακόλουθο κείμενο:
            
               
                  «16.   Η εταιρεία Deloitte Audit s.r.o. εγκρίνεται ως εξωτερικοί ελεγκτές της Národná banka Slovenska για το οικονομικό έτος 2021.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημερομηνία της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 13 Ιουλίου 2021.
            
               
                  Για το Συμβούλιο
               
               
                  Ο Πρόεδρος
               
               A. ŠIRCELJ
            
         
         
            (1)  ΕΕ C 187 της 17.5.2021, σ. 1.
         
            (2)  Απόφαση (ΕΕ) 2017/1849 του Συμβουλίου, της 10ης Οκτωβρίου 2017, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Národná banka Slovenska (ΕΕ L 264 της 13.10.2017, σ. 5).
         
            (3)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).